પાંચમું, કોલમમાં હંમેશા એક્શનડ્રીવન એપ્રોચ રહ્યો – વાંચો અને જાતે જ કરી જુઓ. આને મહેરબાની કરીને આપવડાઈ ન ગણશો, પણ આપણી ભાષામાં મોટા ભાગે, વાંચીને બાજુએ મુકવા જેવું કે વાંચીને વિચાર કરવા જેવું ઘણું બધું લખાય છે, પણ વાંચીને અમલ કરવો પડે એવું ઓછું લખાય છે (ફક્ત કિચન રેસિપી કે દાદીમાનાં ઓસડિયાં જેવા અપવાદ સિવાય!) કમ્પ્યુટર અને ઇન્ટરનેટ સિવાય પણ એવા ઘણા વિષયો હોઈ શકે, ચોક્કસ. ‘સાયબરસફર’ એ દિશામાં ચાલી. કોલમના અંતે લેખકનું ઇમેઇલ એડ્રેસ કે વેબસાઇટ છાપવાનો ધારો પણ કદાચ આ જ કોલમે શરૂ કર્યો.